hotchpotch/miracl-hf-unified huggingface dataset:
अनारकली सूटस्
अनारकली सूट के कपड़े, विशेष रूप से भारत कि महिलाऍ उपयोग करती है। यह एक लंबी बाजू वालि काॅलर-रहित कमीज है जो 'कुर्ता' के नाम से प्रसिद्ध है।
कुर्ता जो आवरन का एक मुख्य हिस्सा है यह सिल्क, मखमल, जियोर्जट्टे, शिफॉन, क्रेप, ब्रोकेड, चंदेरी या कपास किसी भी प्रीमियम कपड़ा सामग्री से बनाया हुआ है। यह इस तरह से सिलाया गया है जो बस्ट कि ऊपरी हिस्से पर फिट होता है और निचे का हिस्सा पैर के पास ढीले से रहता है। निचला हिस्सा जो वर्तुलाकार के रूप में एक अलग कपड़ा है और यह चुन्नट से बनी हुई है जो एक छतरी के समान लगती है।अधिकांश अनारकली कुर्ते किसी भी औरत के कमर को सूट करने के प्रकार तैयार किया गया है।
इसके अलावा, नेक्लैन के पैटर्न और आस्तीन में रूपांतर कराने से इस पोशाक की सुंदरता और भव्यता बडाती है।
फैशन और शादी डिजाइनर सूट बहुत शान से कुंदन कढ़ाई के साथ बनाई जाती है जो कि जरदोजी और कुंदन कढ़ाई का एक संयोजन है; जरी बॉर्डर जो सोने और चांदी के धागे का उपयोग से बनाई हुई एक पारंपरिक कढ़ाई है; सेक्विन जो विभिन्न आकारों की माला से बांधा और सजावट किया गया है;
अनारकली सूट के नीचे हिस्सा है जो 'चूड़ीदार' है, एक पतलून के रूप में बनाया गया है,जो आम तौर पर लंबा होता है। फैलाव देने के लिए अतिरिक्त लंबाई कड़ी कर दी गई है और एड़ियों पर जोड़ दिया गया है।
टखने पर ये अतिरिक्त परतें चूड़ियों की तरह दिखने के कारण यह चूड़ीदार के नाम से पेहचाना जाता है।
अनारकली सूट मुगल काल में उद्भव हुआ था और यह नाम महान अकबर जो मुगल वंश के सम्राटों में से एक थे उन्की उपपत्नी जिस्का नाम अनारकली था उन्के स्मरन मे दिया गया है। यह माना जाता है कि अनारकली ईरान राष्ट्र कि थीं और उन्का अस्ली नाम नादिरा बेगम या शरफ-उन-निस्सा था।
उन्की सुंदरता और अनार जैसे रंग के कारण , वह अकबर के दरबार में 'अनारकली' के नाम से प्रसिद्ध थीं। फिर भी, इस कुख्यात ऐतिहासिक चरित्र की कहानी शोकपूर्ण रूप में समाप्त हो गई। जब बहुतों ने माना कि, वह अकबर के बड़े बेटे राजकुमार सलीम (जहांगीर) के साथ व्यभिचारी संबंध होने के कारण दीवार में जिंदा दफना दिया , कुछ ने यह सोच लिया कि उन्की मौत बीमारी से हो गई जब अकबर डेक्कन यात्रा करने के लिए चले गये।
चित्रित फिल्म 'मुगल-ए-आजम' में आकर्षक और सुंदर मधुबाला ने अनारकली कि कथापात्र निभाने के द्वारा जो पोशाक पहना था वो बहुत प्रसिद्ध हुआ और यही कारण है कि भारतीय फैशन बाजार में अनारकली सूट की शुरुआत हुई।
यह लोकप्रिय पोशाक अपनी बहुमुखी प्रतिभा के लिए जाना जाता है और फैशन और रुझान में परिवर्तन के अनुसार उचित रूप से डिजाइन किया जाता है। आज-कल अनारकली सूट कई प्रकार मे उपलब्द हैं जैसे :अनारकली सूट बॉलीवुड फिल्मों के माध्यम से जरूरत से ज्यादा लोकप्रिय हैं और किसी भी अवसर के लिए उपयुक्त रूप से डिजाइन किया गया है। ये फिल्म सितारों जैसे ऐश्वर्या राय, माधुरी दीक्षित, करीना कपूर, प्रियंका चोपड़ा और अनेक द्वारा इष्टता से पेहना जाता है।
इस अनारकली सूट की लोकप्रियता का अनदाजा इसी बात से लगाया जा सक्‍ता है कि जब फरवरी 2020 में तत्‍कालीन अमेरिकी राष्‍ट्रपति ट्रंम भारत दौरे पर सपरिवार भारत आऐ थे तो उनकी बेटी इवांका ट्रम्‍प ने राष्‍ट्रपति भवन के समाहरोह में इसी अनारकली सूट पहनकर शिरकत की थी।
सन्दर्भ
21 सेंचुरी फॉक्स
21 सेंचुरी फॉक्स (अंग्रेज़ी: 21st Century Fox, हिन्दी अनुवाद: 21वीं सदी का लोमड़ी) एक अमेरिकी कंपनी है।
यह भारत में स्टार प्लस, लाइफओके, एबीपी न्यूज़ आदि के चैनल चलाती है।
कमला नेहरू महिला महाविद्यालय, जोधपुर
कमला नेहरू महिला महाविद्यालय राजस्थान के जोधपुर ज़िले में स्थित एक महिला महाविद्यालय है। यह कॉलेज जयनारायण व्यास विश्वविद्यालय से संबद्ध है। इसे 1962 में स्थापित किया गया था। यह महाविद्यालय हमेशा से ही छात्राओं की पहली पसंद रहा है यहां पर छात्र राजनीति का जादू सिर चढ़कर बोलता है सन 2016 के बाद में इस महाविद्यालय में जयनारायण व्यास विश्वविद्यालय जोधपुर से अलग छात्र संघ अध्यक्ष चुने जाते हैं यानी कि 2016 से पहले तक इस महाविद्यालय में जो छात्र संघ अध्यक्ष होता था वह जय नारायण व्यास विश्वविद्यालय का छात्र संघ अध्यक्ष भी था लेकिन 2016 के बाद में इस महाविद्यालय का अपना छात्र संघ अध्यक्ष चुने जाने लगा इस महाविद्यालय में सबसे पहले छात्रसंघ अध्यक्ष चुने जाने वाली प्रियंका विश्नोई थी
हठीसिंह परिवार
हठीसिंह परिवार अहमदाबाद, गुजरात का एक पुराना जैन परिवार है। अहमदाबाद के कई मंदिर और धर्मार्थ संस्थाओं की स्थापना या निर्माण इस व्यापारिक परिवार ने करवाई है। जवाहरलाल नेहरू की बहन, कृष्णा हठीसिंह, का विवाह इस परिवार में हुआ था।
सुकड़ी नदी
सुकड़ी नदी (Sukri River) भारत के राजस्थान राज्य में बहने वाली एक नदी है। यह पाली ज़िले में अरावली पर्वतमाला की पश्चिमी ढलानों में उत्पन्न होती है और सिरोही, जालैर और बाड़मेर ज़िलो से बहकर निकलती है, और मजल गाँव के समीप लूणी नदी में विलय हो जाती है। जालौर ज़िले में बांकली बाँध इस नदी पर स्थित है।
हिरन अबेसेकरा
हिरन अबेसेकरा (सिंहली:හිරාන් අබේසේකර) श्रीलंका के नाटकों तथा फिल्मों के एक पेशेवर अभिनेता हैं, जो रॉयल एकेडमी ऑफ डैमेटिक आर्ट से स्नातक है तथा यूनाइटेड किंगडम के अंग्रेजी टूरिंग थियेटर में कार्यरत हैं। वे कोलंबो में ब्रिटिश काउंसिल द्वारा प्रस्तुत ऐकव्स के एलन स्ट्रेंग की भूमिका निभाकर श्रीलंकाई अंग्रेजी थियेटर में प्रवेश किया। उन्होंने स्कॉट रिचर्ड्स द्वारा निर्देशित और ब्रिटिश काउंसिल द्वारा प्रस्तुत अंग्रेजी नाटक रोमियो और जूलियट में रोमियो की भूमिकाकर चर्चित हुये। उन्होने सिंहल भाषा के नाटकों क्रमश: "मून" में सांडा लांगा मरनया तथा ओई माई तनियामा में "17 वर्ष का लड़का" की भूमिका निभाई है। वे ऐकव्स के लिए 2006 में कोलंबो लघु नाटक महोत्सव में सर्वश्रेष्ठ अभिनेता घोषित किए गए। वे नालंदा कॉलेज कोलंबो से पढ़ाई पूरी करके विद्यालई जीवन में ही नाटकों में भाग लेना शुरू कर दिया था।
अरिसेन आहूबूडु
अरिसेन आहूबूडु (सिंहली भाषा: කලාසූරි අරිසෙන් අහුබුදු, 1920–2011) श्रीलंका के मैलेगा, कोग्गला, मुड़ियाल्लागहवट्टा में पैदा हुए एक श्रीलंकाई लेखक, वक्ता, विद्वान, नाटककार तथा सिंहली गीतकार, लेखक और कवि थे। उन्होने अपने जीवन में अपनी साहित्यिक कृतियों के लिए कलाश्री नामक तीन सरकारी पुरस्कार तथा सर्वश्रेष्ठ संगीतकार के लिए सरसवाईया फिल्म पुरस्कार प्राप्त किए। उनकी मृत्यु 26 मई 2011 को हुई।
अन्तरापृष्ठ पर विद्युतचुम्बकीय क्षेत्र का व्यवहार
मैक्सवेल के समीकरण विद्युतचुम्बकीय क्षेत्रों के व्यवहार की व्याख्या करते हैं। विद्युत क्षेत्र, विद्युत विस्थापन क्षेत्र, (electric displacement field), चुम्बकीय क्षेत्र और चुम्बकीय क्षेत्र की तीव्रता (magnetic field strength) चार चुम्बकीय क्षेत्र सदिश हैं। सदिश E, D, B और H के अवकलनीय होने के लिये आवश्यक है कि माध्यम सतत हो।
किन्तु यदि कहीं अलग-अलग विद्युतशीलता (परमिटिविटी) एवं चुम्बकीय पारगम्यता (परमिएबिलिटी) वाले दो माध्यम मिलते हैं तो उनके अन्तरापृष्ठ (इण्टरफेस) पर विद्युतचुम्बकीय क्षेत्रों का व्यवहार निम्नलिखित प्रकार का होता है-
where:  formula_2 is normal vector from medium 1 to medium 2.
"अतः अन्तरापृष्ठ पर E का स्पर्शरेखीय घटक सतत होता है।"
where:  formula_2 is normal vector from medium 1 to medium 2. formula_5 is the surface charge between the media.
"अतः अन्तरापृष्ठ पर D का अभिलाम्बिक घटक सतत नहीं होता बल्कि उनमें अन्तरापृष्ठीय तल पर मौजूद तलीय आवेश घनत्व के बराबर अन्तर होता है।"
where:  formula_2 is normal vector from medium 1 to medium 2.
"अतः अन्तरापृष्ठ पर B का अभिलाम्बिक घटक सतत होता है।"
where:  formula_2 is normal vector from medium 1 to medium 2. formula_10 is the surface current density between the two media.
"अतः, यदि तलीय धारा (surface current) शून्य हो तो अन्तरापृष्ठ पर H का स्पर्शरेखीय घटक सतत होगा।"
विस्थापन धारा
विद्युतचुम्बकत्व में विद्युत विस्थापन क्षेत्र (D) के परिवर्तन की दर को विस्थापन धारा (displacement current) के रूप में परिभाषित किया गया है। विस्थापन धारा, मैक्सवेल के समीकरणों में आती है।
विस्थापन धारा और विद्युत धारा घनत्व का मात्रक समान है। जिस प्रकार विद्युत धारा के संगत एक चुम्बकीय क्षेत्र मौजूद होता है, उसी प्रकार विस्थापन धारा के संगत भी एक चुम्बकीय क्षेत्र का अस्तित्व होता है। किन्तु विस्थापन धारा, गतिमान आवेशों की धारा नहीं है बल्कि समय के साथ परिवर्तनशील विद्युत क्षेत्र के कारण उत्पन्न होती है। परिवर्ती वैद्युत क्षेत्र, धारा के समकक्ष होता है।
जुबिन गर्ग
जुबिन गर्ग (, , जन्म 18 नवंबर 1972) भारतीय प्रसिद्ध और असम के सबसे बड़ा गायक, अभिनेता, संगीतकार, और गीतलेखक हैं। जुबिन ने असमिया, हिन्दी, बंगाली, कन्नड़, उड़िया, तमिल, तेलेगु, पंजाबी, नेपाली, मराठी और मलयालम फ़िल्मों में भी गा चुके हैं। वे असम के जोरहाट से हैं। जुबिन गर्ग को असम और पश्चिम बंगाल में एक रॉकस्टार माना जाता है। जुबिन गर्ग सबसे प्रसिद्ध भारतीय गायकों की नंबर 1 की सूची में हैं। जुबीन गर्ग के पास कई तरह की प्रतिभाएँ हैं। साथ में वह एक गायक, संगीत निर्देशक, गीतकार और कलाकार हैं। जुबिन ने असमिया, बंगाली, हिंदी, नेपाली, तमिल, तेलुगु, कन्नड़, मलयालम, मराठी, उड़िया और अंग्रेजी में गाया है।  1992 में जुबिन का पहला असमी एल्बम "अनामिका" रिलीज़ हुआ। जुबिन ड्रम, ढोल, मैंडोलिन और इलेक्ट्रॉनिक कीबोर्ड बजा सकते हैं। उन्होंने बंगाली फिल्म "सुधु तुमी" में संगीत निर्देशन करके सर्वश्रेष्ठ संगीतकार का पुरस्कार जीता। वे एक अभिनेता, गीतकार, संगीतकार, निदेशक और कवि के तौर पर भी जाने जाते हैं। उनका अधिकांश योगदान असमी, बांग्ला सिनेमा और बॉलिवुड में है।
भारतीय खाद्य संरक्षा एवं मानक प्राधिकरण
भारतीय खाद्य संरक्षा एवं मानक प्राधिकरण (Food Safety and Standards Authority of India (FSSAI)) की स्थापना खाद्य सुरक्षा तथा मानक अधिनियम, २००६ के अन्तर्गत किया गया है।यह प्राधिकरण स्वास्थ्य और परिवार कल्याण मंत्रालय के अंतर्गत आता है। इसका उद्देश्य खाद्य सामग्री के लिये विज्ञान पर आधारित मानकों का निर्माण करना तथा खाद्य पदार्थों के विनिर्माण, भण्डारण, वितरण, विक्री तथा आयात आदि को नियन्त्रित करना है ताकि मानव-उपभोग के लिये सुरक्षित तथा सम्पूर्ण आहार की उपलब्धि सुनिश्चित की जा सके।।  FSSAI की अध्यक्षा: रीता तेयोटिया. FSSAI के मुख्य कार्यकारी अधिकारी: पवन कुमार अग्रवाल। है।
अरबुदा पर्वत
अरबुदा पर्वत महाकाव्य महाभारत में वर्णित एक पर्वत श्रृंखला है। यह पर्वत दक्षिणी राजस्थान , भारत की पहचान है। इस पर्वत पर अर्जुन ने बारह तक तीर्थयात्रा की थी।
अस्तेय
अस्तेय का शाब्दिक अर्थ है - चोरी न करना। हिन्दू धर्म तथा जैन धर्म में यह एक गुण माना जाता है। योग के सन्दर्भ में अस्तेय, पाँच यमों में से एक है।
अस्तेय का व्यापक अर्थ है - चोरी न करना तथा मन, वचन और कर्म से किसी दूसरे की सम्पत्ति को चुराने की इच्छा न करना।
यंग का प्रत्यास्थता मापांक
यांत्रिकी में प्रत्यास्थता (elasticity) पदार्थों के उस गुण को कहते हैं जिसके कारण उस पर वाह्य बल लगाने पर उसमें विकृति (deformation) आती है परन्तु बल हटाने पर वह अपनी मूल स्थिति में आ जाता है।
यदि वाह्यबल के परिमाण को धीरे-धीरे बढ़ाया जाय तो विकृति समान रूप से बढ़ती जाती है, साथ ही साथ आंतरिक प्रतिरोध भी बढ़ता जाता है। किन्तु किसी पदार्थ पर एक सीमा से अधिक बल लगाया जाय तो उस वाह्य बल को हटा लेने के बाद भी पदार्थ पूर्णत: अपनी मूल अवस्था में नहीं लौट पाता; बल्कि उसमें एक स्थायी विकृति शेष रह जाती है। पदार्थ की इसी सीमा को प्रत्यास्थता सीमा (Limit of elasticity या Elastic limit) कहते हैं। आंकिक रूप से स्थायी परिवर्तन लानेवाला, इकाई क्षेत्र पर लगनेवाला, न्यूनतम बल ही "प्रत्यास्थता सीमा" (Elastic limit) कहलाता है। प्रत्यास्थता की सीमा पार चुके पदार्थ को सुघट्य (Plastic) कहते हैं।
प्रत्यास्थता सीमा के भीतर, विकृति वस्तु में कार्य करनेवाले प्रतिबल की समानुपाती होती है। यह एक प्रायोगिक तथ्य है एवं हुक के नियम (Hooke's law of elasticity) के नाम से विख्यात है।
राष्ट्रीय आपदा प्रबंधन संस्थान
राष्ट्रीय आपदा प्रबंधन संस्थान (National Disaster Management Authority / NDMA) का गठन संसद के अधिनीयम के अन्तगर्त भारत और अन्य क्षेत्र में क्षमता विकास के लिये एक प्रमुख संस्थान के रूप में अपनी भूमिका निभाने के उद्देश्य के साथ किया गया है। इस दिशा में प्रथम प्रयास सन 1995 में राष्ट्रीय आपदा प्रबंधन केंद्र के गठन के साथ आरम्भ हुआ जो आगे चल कर अपने नये नाम राष्ट्रीय आपदा प्रबंधन संस्थान के रूप में प्रशिक्षण एवं क्षमता विकास के लिए विकसित हुआ। आपदा प्रबंधन अधिनियम 2005 के अंतर्गत राष्ट्रीय आपदा प्रबंधन संस्थान को आपदा प्रबंधन के क्षेत्र में मानव संसाधन विकास, क्षमता निर्माण, प्रशिक्षण, अनुसंधान, अभिलेखन एवं नीतिगत पैरवी के लिए नोडल एजेंसी के रूप मे जिम्मेदारी सौंपी गयी है।
एन. आई. डी. एम. लगभग सभी राज्यों में स्थापित आपदा प्रबन्धन केन्द्रों को सहयोग प्रदान करता है | ऐसे अधिकांश केंद्र, राज्यों के प्रशासनिक प्रशिक्षण संस्थान में स्थित हैं। आपदा प्रबंधन केंद्र के कई कार्यक्रमो का खर्च एन. आई. डी. एम. द्वारा वहन किया जाता है। वर्तमान में 29 ऐसे केंद्र स्थापित किये जा चुके हैं और कुछ स्थापित किये जाने की प्रक्रिया में हैं। आपदा प्रबंधन केंद्र का प्रशिक्षण कार्यक्रम, एन. आई. डी. एम. द्वारा आयोजित वार्षिक प्रशिक्षण सम्मेलन के दौरान आपसी परामर्श के माध्यम से तैयार किया जाता है। वार्षिक प्रशिक्षण सम्मेलन में राज्यों के राहत आयुक्त, प्रशासनिक प्रशिक्षण संस्थान के महानिदेशक एवं भारत सरकार के सम्बंधित नोडल मंत्रालयों एवं विभागों के प्रतिनिधियों द्वारा भाग लिया जाता है।
भारत में अकाल
भारत में अकाल का बहुत पुराना इतिहास रहा है। 1022-1033 के बीच कई बार अकाल पड़ा। सम्पूर्ण भारत में बड़ी संख्या में लोग मरे थे। 1700 के प्रारंभ में भी अकाल ने अपना भीषण रूप दिखाया था। 1860 के बाद 25 बड़े अकाल आए। इन अकालों की चपेट में तमिलनाडु, बिहार और बंगाल आए। 1876, 1899, 1943-44, 1957, 1966 में भी अकाल ने तबाही मचाई थी। उड़ीसा, बंगाल, बिहार आदि पिछड़े राज्यों में लोग कई-कई दिन भूखे रहते थे। लोग एक मुट्ठी अनाज के लिए तड़पते थे।
१९४३ का बंगाल का अकाल
1943-44 में बंगाल (वर्तमान बांग्लादेश, भारत का पश्चिम बंगाल, बिहार और उड़ीसा) एक भयानक अकाल पड़ा था जिसमें लगभग 30 लाख लोगों ने भूख से तड़पकर अपनी जान जान गंवाई थी। ये द्वितीय विश्वयुद्ध का समय था। माना जाता है कि अकाल का कारण अनाज के उत्पादन का घटना था, जबकि बंगाल से लगातार अनाज का निर्यात हो रहा था। हालांकि, विशेषज्ञों के तर्क इससे अलग हैं।
एक नई पुस्तक का कहना है कि द्वितीय विश्व युद्ध के दौरान ब्रिटेन के प्रधानमंत्री रहे विंस्टन चर्चिल ने जानबूझकर लाखों भारतीयों को भूखे मरने दिया। बर्मा पर जापान के कब्जे के बाद वहां से चावल का आयात रुक गया था और ब्रिटिश शासन ने अपने सैनिकों और युद्ध में लगे अन्य लोगों के लिए चावल की जमाखोरी कर ली थी, जिसकी वजह से 1943 में बंगाल में आए सूखे में तीस लाख से अधिक लोग मारे गए थे।
चावल की कमी होने के कारण कीमतें आसमान छू रही थी और जापान के आक्रमण के डर से बंगाल में नावों और बैलगाड़ियों को जब्त या नष्ट किए जाने के कारण आपूर्ति व्यवस्था ध्वस्त हो गई। बाजार में चावल मिल नहीं रहा था, गावों में भूखमरी फैल रही थी और चर्चिल ने खाद्यान्न की आपात खेप भेजने की मांग बार बार ठुकरा दी।
1943 के बंगाल में कोलकाता की सड़कों पर भूख से हड्डी हड्डी हुई मांएं सड़कों पर दम तोड़ रही थीं। लोग सड़े खाने के लिए लड़ते दिखते थे तो ब्रिटिश अधिकारी और मध्यवर्ग भारतीय अपने क्लबों और घरों पर गुलछर्रे उड़ा रहे थे। बंगाल की मानव-रचित भुखमरी ब्रिटिश राज के इतिहास के काले अध्यायों में से एक रही है, लेकिन लेखक मधुश्री मुखर्जी का कहना है कि उन्हें ऐसे सबूत मिले हैं जो दिखाते हैं कि लोगों की दुःस्थिति के लिए चर्चिल सीधे तौर पर जिम्मेदार थे।
महाक्षय चक्रवर्ती
महाक्षय चक्रवर्ती ( जन्म 30 जुलाई 1984 को मुम्बई में), जिन्हें "मिमोह" के नाम से भी जाना जाता है। एक भारतीय अभिनेता हैं जो बॉलीवुड की हिंदी फ़िल्म इंडस्ट्री में काम कर रहें हैं। ये अनुभवी कलाकार मिथुन चक्रवर्ती के पुत्र हैं।
महाक्षय ने अपना फ़िल्मी डेब्यू "मिमोह" के रूप में 2008 की फ़िल्म "जिमी" से किया जिसमें इन्होंने एक डीजे का किरदार निभाया जिसको एक हत्यारा मान लिया जाता है और इसी कड़ी में वो अपराध की दुनिया से जुड़ जाता है। इन्हें फ़िल्म फेयर अवार्ड फॉर बेस्ट मेल डेब्यू के लिए नामित भी किया गया। इन्होंने फ़िल्म द मर्डरर में भी काम किया।
2011 में भारत की पहली स्टीरियो- स्कोपिक 3डी हॉरर फ़िल्म "हॉन्टेड -3डी" रिलीज़ हुई जो इनकी पहली हिट फ़िल्म बनी। इसके बाद इन्होंने 2011 की फ़िल्म "लूट" में काम किया जिसमें इनके साथ गोविंदा, सुनील शेट्टी और जावेद जाफरी भी थे।। इस फ़िल्म को अधिकतर आलोचकों से नकारात्मक रिव्यु ही मिले और सिनेमा पर कोई विशेष कमाई न करते हुए ये फ़िल्म एक फ्लॉप साबित हुई। इन्होंने अपने पिता और सुनील शेट्टी के साथ फ़िल्म एनिमी भी की है।
महाक्षय ने हाल ही में वीकेपी की फ़िल्म इश्केदारियां में भी काम किया है।
अंबाजोगाई
अंबाजोगाई (Ambajogai) भारत के महाराष्ट्र राज्य के बीड ज़िले में स्थित एक नगर है।
अम्बाजोगाई एक प्राचीन नगर है। यह एक तहसील है और एक नगरपरिषद (म्युनिसिपल काउंसिल) भी है। यहाँ का अम्बाबाई का योगेश्वरी मन्दिर प्रसिद्ध है। इसके अतिरिक्त अनेक पुरातात्विक धरोहरें हैं। यह नगर मराठवाड़ा क्षेत्र की सांस्कृतिक राजधानी मानी जाती है।
महाराणा प्रताप विमानक्षेत्र
महाराणा प्रताप हवाई अड्डा या उदयपुर हवाई अड्डा या दाबोक हवाई अड्डा (आईएटीए: UDR, आईसीएओ: VAUD) उदयपुर , राजस्थान ,भारत में स्थित एक घरेलू हवाई अड्डा है। यह 22 किमी की दूरी पर उदयपुर (14 मील) पूर्व में स्थित है। हवाई अड्डे का नाम भारत के राजस्थान राज्य के मेवाड़ की रियासत के एक शासक महाराणा प्रताप के नाम पर रखा गया।
उदयपुर हवाई अड्डा 504 एकड़ में फैला है। [3] इस हवाई अड्डे में एक तारकोल और रोड़ी से बना रनवे है, जो 9000 फीट / 2743 मीटर लंबा और 45 मीटर चौड़ा है। इसका 250 मीटर लंबा और 150 मीटर चौड़ा एप्रन एक समय में 3 बोइंग 737s या एयरबस A320 विमानों के लिए पार्किंग की जगह प्रदान करता है। 12175 वर्ग मीटर बड़े इस नए टर्मिनल भवन का निर्माण 800 मिलियन की लागत से किया गया था। टर्मिनल में 2 बोर्डिंग गेट, 4 चेक-इन काउंटर हैं और व्यस्त समय के दौरान 600 यात्रियों को संभाल सकते हैं। हवाई अड्डा आधुनिक पथ प्रर्दशक और अवतरण सहायक जैसे DME / VOR और NDB से सुसज्जित है। रनवे 26 कैट-आई इंस्ट्रूमेंट अवतरण प्रणाली से लैस है। [५] उदयपुर हवाई अड्डे पर यात्री कई तरह की चीजों का सुविधा उठा सकते हैं।
एटीएम महाराणा प्रताप एयरपोर्ट पर कैश मशीन और एटीएम उपलब्ध हैं।
सामान ट्रॉलियों यात्रियों के लिए सामान ढोने की ट्रॉलियों की सुविधा उपलब्ध है, जो पूरी तरह से शुल्क मुक्त है
बाल देखभाल कक्ष यदि आप अपने बच्चे या शिशु के साथ यात्रा कर रहे हैं, तो आप हवाई अड्डे पर चाइल्ड केयर रूम की सेवाओं का लाभ आसानी से उठा सकते हैं।
शुल्क मुक्त खरीदारी यात्री हवाई अड्डे पर ड्यूटी-फ्री खरीदारी का आनंद भी ले सकते हैं। हवाई अड्डे पर विभिन्न प्रकार की दुकानें हैं जैसे कि किताबों की दुकान, स्मृति चिन्ह, टी-शर्ट की दुकान और एक गहने की दुकान।
खाना पानी यात्री उदयपुर हवाई अड्डे के रेस्तरां और हवाई अड्डे पर उपलब्ध स्नैक बार में भोजन और पेय का लाभ उठा सकते हैं।
अन्य सुविधाएँ हवाई अड्डे पर अन्य सुविधा जैसे प्रीपेड टैक्सी काउंटर, हस्तकला एम्पोरियम, पर्यटक सूचना केंद्र, चाय / कॉफी काउंटर, आदि जैसे सुविधाए प्रदान करता है।
फील्ड मार्शल
फील्ड मार्शल (Field marshal) सेना का अत्यन्त उच्च पद होता है जो 'जनरल' से भी ऊँचा पद है। प्रायः यह थलसेना का सर्वोच्च पद है जो गिने-चुने लोगों को ही प्रदान किया जाता है।
फील्ड मार्शल (भारत)
फील्ड मार्शल ( एफएम के रूप में संक्षिप्त ) एक पांच सिताराअधिकारी रैंक और भारतीय सेना में सर्वोच्च प्राप्य रैंक है। फील्ड मार्शल को सामान्य से तुरंत ऊपर रैंक दिया गया है, लेकिन नियमित सेना संरचना में व्यायाम नहीं किया गया है। यह काफी हद तक औपचारिक या युद्धकालीन रैंक है, जिसे केवल दो बार सम्मानित किया गया है। एक फील्ड मार्शल के प्रतीक में एक पार किए गए लाठी और कृपाण पर कमल के पुष्पांजलि में राष्ट्रीय प्रतीक शामिल हैं सैम मानेकशॉ भारत के पहले फील्ड मार्शल थे , और जनवरी 1973 में पद से सम्मानित किया गया दूसरा थे Kodandera एम करियप्पा, 14 जनवरी 1986 फील्ड मार्शल पर रैंक प्रदान किया गया भारतीय में बेड़े के एक एडमिरल के बराबर है नौसेना या भारतीय वायु सेना में वायु सेना के एक मार्शल। नौसेना में, बेड़े के एडमिरल कभी नहीं से सम्मानित किया गया है, लेकिन वायु सेना से, अर्जन सिंह वायु सेना के मार्शल करने के लिए प्रोत्साहित किया गया था।
भारतीय सेना में फील्ड मार्शल का पद नियमित न होकर औपचारिक/अनुष्ठानिक (Ceremonial) है। आज तक सिर्फ दो सैन्य अधिकारियों ने ही इस पद को धारण किया है। ये निम्नलिखित हैं :-
हरे कृष्ण
हरे कृष्ण से निम्नलिखित का बोध होता है-
हरे कृष्ण (मंत्र)
हरे कृष्ण मंत्र कलिसंतरण उपनिषद में वर्णित है , जिसके रचयिता रघुनंदन भट्टाचार्य। जो ११ वैदिक उपनिषद में से नहीं है।जिसे वैष्णव लोग 'महामन्त्र' कहते हैं। १५वीं शताब्दी में चैतन्य महाप्रभु के भक्ति आन्दोलन के समय यह मंत्र प्रसिद्ध हुआ।। यह अति पवित्र मंत्र है ।। क्योंकि इसमें भगवान के बहुत से नाम एक साथ आ जाते हैं हालांकि भगवान के मुख्य नाम राम, कृष्ण, शिव, नारायण , हरी भी सार्थक है कलियुग के लिए।।
यह मंत्र निम्नलिखित है-
गौड़ीय वैष्णव परम्परा एवं 'अन्तर्राष्ट्रीय श्रीकृष्ण भावनामृत संघ' के संस्थापकाचार्य श्रील प्रभुपाद जी महाराज ने इस 'हरे कृष्ण महामंत्र' को पूरे विश्व में प्रसिद्ध कर दिया। parbhu krishna
पेप्सोडेंट
पेप्सोडेंट एक अंग्रेज़ी कंपनी यूनीलीवर का एक उत्पाद है। जो इंग्लैंड के अलावा कई अन्य देशों में भी बेचा जाता है। इसे अमेरिका और कनाडा में बेचने का अधिकार इसे 2003 में मिला। यह कंपनी भारत में हिंदुस्तान युनिलिवर लिमिटेड नाम के कंपनी से पंजीकृत कर यह सामान बेच रही है।
इसके कमाई का 67% हिस्सा भारत से इंग्लैंड में जाता है।
लाइफबॉय (साबून)
लाइफबॉय इंग्लैंड की कंपनी यूनीलीवर इसका निर्माण करती है। यह उत्पाद इंग्लैंड में 1895 में बना था।
भारत में यह हिंदुस्तान युनिलिवर लिमिटेड नाम से व्यापार करता है और इसके लाभ का 67% हिस्सा सीधे इंग्लैंड में जाता है। यूनीलीवर भारत के साथ साथ ब्राज़ील, अमेरिका आदि में भी यह सामान बेचता है।
विम (धोने का उत्पाद)
विम इंग्लैंड की कंपनी यूनीलीवर बनती है। यह मुख्य रूप से यूरोपीय देशों में बिकता है। यह बर्तन धोने का साबुन आदि बनाती है। इसके अलावा यह कनाडा आदि देशों में भी जाता है।
यह भारत में हिंदुस्तान युनिलिवर लिमिटेड नाम से इस उत्पाद को बेचता है। भारत के आजादी के कुछ वर्षों बाद ही इस कंपनी ने अपना नाम बदल दिया और यूनीलीवर के स्थान पर हिंदुस्तान यूनीलीवर लिमिटेड रख दिया। यह इस उत्पाद के लाभ से 67% रुपये भारत से सीधे अपने देश इंग्लैंड में भेजता है।
रैखिक परिपथ
रैखिक परिपथ (linear circuit) वह परिपथ है जिसमें "f" आवृत्ति का साइनवक्रीय (साइनस्वायडल) इनपुट वोल्टेज लगाने पर उसके सभी वोल्टेज तथा धाराएँ भी f आवृत्ति की साइनवक्रीय होती हैं। हाँ, यह आवश्यक नहीं है कि सभी वोल्टेज और धारायें इनपुट के फेज में ही हों।.
रैखिक परिपथ की एक दूसरी परिभाषा यह है कि यह अध्यारोपण प्रमेय का पालन करता है। इसका अर्थ यह है कि जब रैखिक परिपथ के इनपुट में दो संकेतों का रैखिक योग "ax(t) + bx(t)" लगाया जाता है तो इसका आउटपुट "F(x)" इनपुट में लगाये गये संकेतों "x(t)" और "x(t)" को अलग-अलग लगाने से प्राप्त आउटपुट के रैखिक योग के बराबर होता है। अर्थात्
रैखिक परिपथों में लगे हुए प्रतिरोध, प्रेरकत्व, संधारित्र तथा लब्धि (gain) आदि का मान परिपथ में मौजूद वोल्टेज और धारा के मान से बिलकुल नहीं बदलते। रैखिक परिपथ इसलिये महत्वपूर्ण है कि वे इलेक्ट्रानिक संकेतों का रूप बदले बिना ही (बिना डिस्टॉर्शन) उन्हें प्रवर्धित तथा प्रसंस्कृत कर सकते हैं।
रवि यादव
रवि यादव भारतीय चलचित्रकार (छायाकार) हैं जिन्हें मुख्यतः आर॰के॰ सेल्वमाणि के तमिल फ़िल्मों में किये कार्य के लिए जाना जाता है। उन्होंने "मेरो चरित्र" नामक फ़िल्म का निर्देश भी किया है।
राजकीय उच्च माध्यमिक विद्यालय लोड़ता
राजकीय उच्च माध्यमिक विद्यालय लोड़ता राजस्थान के जोधपुर ज़िले में स्थित एक सरकारी विद्यालय है।
कोबी (कौमिक्स)
कोबी राज कौमिक्स की कोबी और भेडिया श्रंखला का एक प्रसिद्ध किरदार है।
जोधपुर जंक्शन रेलवे स्टेशन
जोधपुर रेलवे स्टेशन जोधपुर ,राजस्थान ,भारत में स्थित एक प्रमुख रेलवे स्टेशन है। रेलवे स्टेशन भारतीय रेल के उत्तर पश्चिम रेलवे के प्रशासनिक नियंत्रण के अधीन है।
जोधपुर रेलवे स्टेशन 1885 में नई जोधपुर रेलवे के क्षेत्राधिकार में खोला गया था। पहली रेलगाड़ी 9 मार्च 1885 को जोधपुर से लुनी तक चली गई। नई जोधपुर रेलवे को बाद में 1898 में जोधपुर-बीकानेर रेलवे बनाने के लिए बीकानेर रेलवे के साथ जोड़ा गया। 1891 में जोधपुर और बीकानेर के बीच एक रेलवे लाइन पूरी हो गई थी। बाद में 1900 में, जोधपुर-हैदराबाद रेलवे के साथ (इस रेलवे का कुछ हिस्सा पाकिस्तान में है) सिंध प्रांत के हैदराबाद के साथ संबंध है। बाद में 1942 में जोधपुर और बीकानेर रेलवे ने स्वतंत्र रेलवे के रूप में काम किया। आजादी के बाद, जोधपुर रेलवे का एक हिस्सा पश्चिम पाकिस्तान गया।
गरज
गरज या गड़गड़ाहट मुख्य रूप से बिजली के चमकते समय होती है। यह आकाशीय बिजली से निकालने वाले ध्वनि को कहते हैं। यह दूरी और बिजली के प्रकार पर निर्भर करता है। इसकी दूरी मापने के लिए इसके चमक और आवाज होने के बीच की दूरी को गिना जाता है। यह अचानक बढ़े दाब और तापमान के कारण होता है। जब अचानक से वायु का प्रसार होता है तो यह आवाज निकलता है।
यह मुख्य रूप से बादलों में अचानक से तापमान में बदलाव के कारण होता है। यह जब दो अलग तरह के बादल आस-पास आ जाते हैं, जिसमें एक गर्म और दूसरा ठण्डा होता है। इससे अचानक से ऊर्जा बाहर निकलने लगती है और इसी के कारण चमक और गरज के साथ बिजली भी गिरती है।
यह बिलकुल उस तरह का है, जैसे एक गर्म बर्तन पर ठंडा पानी डालने जैसा। जिससे ऊर्जा निकलती है और आवाज भी आता है। लेकिन तापमान में अधिक बदलाव होने के कारण ऊर्जा बिजली का रूप ले लेती है। ऐसा मुख्य रूप से तब होता है, जब तापमान गर्म होता है और ऊपर की ओर सफ़ेद बादल हो जो सूर्य के प्रकाश में अधिक गर्म हो जाता है और जब दूसरे क्षेत्र से ठंडी हवा के साथ वर्षा वाले बादल भी आ जाते हैं। इससे अचानक तापमान में बदलाव आ जाता है। लेकिन जब यह शांत हो जाता है तो बिजली भी धीरे धीरे शांत हो जाती है। जहाँ केवल एक ही प्रकार के मौसम हो और दूसरे तापमान के बादल न आते हों तो वहाँ बिजली नहीं बन पाती और न ही कोई गरज या चमक होती है।
जलस्तंभ
जलस्तंभ या जलव्रज एक प्रकार का बवंडर या चक्रवात है, जो जल में बनता है। यह जल में बने एक स्तम्भ के जैसे दिखाई देता है। यह मुख्य रूप से यूरोप और अंटार्क‌टिका में बनते हैं। अन्य जगहों में यह मुश्किल से ही कभी दिखाई देते हैं। इनका जीवन चक्र पाँच चरणों का होता है। पहले एक अंधेरा गोला, दूसरा एक घूमता हुआ दिखाई देता है। तीसरे में यह अंगूठी की तरह बन जाता है। चौथे में यह पूर्ण रूप से स्तंभ बन जाता है और अंततः क्षय हो जाता है।
यह 2 किलोमीटर के क्षेत्र या उससे कम में इसके अनुकूल वातावरण में बन सकते हैं। केवल कुछ ही जलस्तंभ ताकतवर होते हैं, बहुत से जलस्तंभ कमजोर और थोड़ी देर के लिए बनते हैं।
यह जलस्तंभ में बवंडर जैसे गुण नहीं पाये जाते हैं। यह सूखे मौसम में भी बादलों में बनते हैं। इनका जीवन चक्र बहुत छोटा होता है और 20 मिनट से भी कम समय में यह बनकर समाप्त हो जाते हैं। यह 30 मीटर प्रति सेकंड के आस पास की गति से हवा चलती है। यह बादलों में एक प्रकार के आवेश के कारण बनते हैं। जब बादलों में आवेश के कारण वह नीचे आने लगते हैं और गोल घूमने लगते हैं। इससे धीरे धीरे वह एक स्तंभ के जैसे बन जाते हैं। यह मुख्य रूप से जल वाले क्षेत्रों में बनते हैं, जहाँ इसे आसानी से घूमने मिले। लेकिन इस प्रकार की घटना में यह जल के स्थान पर भूमि में भी कई बार बनते हैं। यह साफ और बिना वर्षा के समय और बिना अधिक गति से चलने के कारण इसे गैर बवंडर जलस्तंभ कहते हैं।
फ्लॉरिडा के उष्णकटिबंधीय और उप उष्णकटिबंधीय जलवायु में यह 400 से अधिक बार दिखाई देता है। यह जमीन पर बनने से बहुत जल्दी ही क्षय हो जाते हैं, क्योंकि उसे अच्छी तरह से घूमने नहीं मिलता और जमीन पर वह कई प्रकार के रुकावट के कारण धीरे धीरे कमजोर हो जाता है। उसे ऊर्जा का कोई स्रोत भी नहीं मिलता। जबकि नदी आदि में उसे कुछ खास रुकावट का सामना नहीं करता पड़ता है। वह आसानी से घूम सकता है और आस पास उसे कोई रुकावट न मिलने और जल भी उसके साथ घूमने लगता है। जिससे उसे जल में स्तंभ बनाने में आसानी होती है।
नीनोस्लाव मरीना
नीनोस्लाव मरीना (25 सितंबर, 1974 को स्कोप्जे, मेसेडोनिया में जन्मे), ओहरिड, मैसिडोनिया में स्थित सूचना विज्ञान व प्रौद्योगिकी विश्वविद्यालय में रेक्टर के पद पर कार्यरत हैं। यूकेआईएम स्कोप्जे की इलेक्ट्रिकल इंजीनियरिंग के संकाय में स्नातक की शिक्षा पूरी करने के उपरांत, एनएम ने वर्ष 2004 में इकोले पॉलीटेक्निक फेडरल डी लॉजेन (ईपीएफएल) से पीएच0डी प्राप्त की। हेलसिंकी के नोकिया अनुसंधान केन्द्र के साथ भागीदारी में, इनका शोध, वारयलेस संचार अनुप्रयोग के साथ सूचना पर आधारित था। 2005 से 2007 के दौरान नीनोस्लाव मरीना सोवून टेक्नोलॉजी के निदेशक रहे। वर्ष 2007 से 2008 तक, वे हवाई विश्वविद्यालय में विजिटिंग स्कॉलर रहे। इसके अतिरिक्त, उन्होंने वर्ष 2008 से 2009 के दौरान ओस्लो विश्वविद्यालय में पोस्ट-डॉक्टरेट शोधकर्ता के रूप में कार्य किया। 2010-2012 के दौरान, नीनोस्लाव मरीना प्रिंसटन विश्वविद्यालय में विजिटिंग पोस्ट डॉक्टरेट रिसर्च एसोसिएट थे। वे अभी प्रिंसटन विश्वविद्यालय में विजिटिंग एसोसिएट हैं। संयुक्त राज्य अमेरिका, जापान, ब्रिटेन, इजराइल, रूस, ब्राजील,हांगकांग, नार्वें, फिनलैंड, पुर्तगाल और चेक गणराज्य सहित दुनिया के बीस विश्वविद्यालयों में प्रो0 मरीना विजिटिंग प्रोफेसर हैं। उन्हें, स्विस, सीटीआई, एनएसएफ, यूरोपीय कमीशन तथा यूरोपीयन स्पेस एजेंसी जैसे कार्यक्रमों के लिए विभिन्न पब्लिक स्रोतों से शैक्षणिक एवं उद्योग जगत के लिए धन जुटाने का अनुभव है। वे 6ठे तथा 7वें यूरोपीयन कमीशन कार्यक्रम के विशेषज्ञ मूल्यांकनकर्ता और समीक्षाकर्ता थे। डॉ0 मरीना, इलेक्ट्किल एवं इलेक्ट्निक इंजीनियर (आईईईई) संस्थान के वरिष्ठ सदस्य हैं तथा वे आईईईई सूचना थयोरी सोसायटी मकदूनियाई चैप्टर के सह-संस्थापकों में एक हैं।
निकोलस लिवरपूल
निकोलस जोसेफ ओरविले लिवरपूल (९ सितम्बर १९३४ – १ जून २०१५) डोमिनिकन राजनीतिज्ञ और सलाहकार थे जो डोमिनिका के २ अक्टूबर २००३ से १७ सितम्बर २०१२ तक राष्ट्रपति रहे।
वर्ष १९५७ में लिवरपूल ने हुल विश्वविद्यालय में प्रवेश लिया और सन् १९६० में एल॰एल॰बी॰ (ऑनर्स) की उपाधि ग्रहण की। वर्ष १९६१ में वो इनर टेम्पलेट (डोमानिका में न्यायाधीशों और वकीलों का संघ) में बुलाये गये। उन्होंने शेफील्ड विश्वविद्यालय से वर्ष १९६५ में पीएचडी की उपाधि ग्रहण की। इसके बाद वो पुनः कैरेबिया चले गये और १८ वर्षों तक बार्बाडोस में यूनिवर्सिटी ऑफ़ वेस्टइंडीज़ में विधि व्याख्याता के रूप में कार्य किया तथा १९९२ में इसके विधि-विद्यालय के डीन बन गये। उन्होंने ब्राजिल और ग्रेनाडा सहित विभिन्न कैरेबियाई देशों में पहले क्षेत्रिय न्यायाधीश और बाद में अपील अदालत के न्यायाधीश के रूप में कार्य किया। उन्होंने एंटीगुवा और मोंटेसेराट में कानूनी सुधार के लिए अधिकरणों और आयोगों के मुख्य न्यायाधीश के रूप में भी कार्य किया। सन् २००२ में ग्रेनाडा के संवैधानिक समीक्षा आयोग के अध्यक्ष थे। हुल विश्वविद्यालय ने उन्हें जुलाई २०११ में डॉक्टर ऑफ़ लॉ की उपाधि प्रदान की।
लिवरपूल मार्च १९९८ में संयुक्त राज्य अमेरिका के राजदूत बने और २००१ तक यह कार्य किया। इसी वर्ष वो राष्ट्रपति चुने गये, लिवरपूल को डोमिनिका अवार्ड ऑफ़ ऑनर से भी सम्मानित किया गया। वर्ष २००२ से २००३ तक वो यूनेस्को के संचालक मंडल केसदस्य रहे। वर्ष २००८ में राष्ट्रपति के रूप में उनका प्रथम कार्यकाल समाप्त होने के बाद तत्कालीन प्रधानमंत्री रुजवेल्ट स्केरिट और विपक्ष के नेता अर्ल विलियम्स द्वारा संयुक्त नामांकन के बाद पुनः निर्वाचित हुये।
तारिक़ अज़ीज़
तारिक़ अज़ीज़ ( , जन्म मिखाइल यौहानन, Syriac: ܡܝܟܐܝܠ ܝܘܚܢܢ ', ', इसाई नाम मैनुयल क्रिस्टो; 28 अप्रैल 1936 – 5 जून 2015) इराक के विदेश मंत्री (1983–1991) और उप प्रधानमंत्री (1979–2003) और तत्कालीन राष्ट्रपति सद्दाम हुसैन के सलाहकार थे। वो एक दूसरे के सहयोगी 1950 के दशक में हुये जब दोनों उस समय प्रतिबन्धित अरब समाजवादी बाथ पार्टी के कार्यकर्ता थे। हालांकि वो एक अरब राष्ट्रवादी थे एवं वो कलडीन थे और कलडीन कैथोलिक चर्च के सदस्य भी थे।
सुरक्षा कारणों से सद्दाम हुसैन ने शायद ही कभी इराक़ छोड़ा हो अतः उच्च-स्तरीय राजनयिक शिखर सम्मेलनों में अज़ीज़ ही इराक़ का प्रतिनिधित्व करते थे। उनके अनुसार अमेरिका इराक में "शासन परिवर्तन" नहीं बल्कि "क्षेत्र परिवर्तन" चाहता था। उनके अनुसार बुश प्रशासन का युद्ध करने का कारण "तेल और इजरायल" थे।
24 अप्रैल 2003 को अमेरिकी सेना के सामने आत्मसमर्पण करने के बाद अज़ीज़ को पहले अमेरिकी सेना द्वारा जेल में रखा गया और उसके बाद इराकी सरकार द्वारा पश्चिमी बगदाद के कैम्प क्रोपर में बन्दी रखा गया। उन्हें 1 मार्च 2009 को कुछ अपराधों से मुक्त कर दिया गया लेकिन 11 मार्च 2009 को, 1992 में  42 व्यापारियों को प्राणदण्ड देने में दोषी पाये जाने के लिए 15 वर्षों की जेल की सजा तथा कुर्दों को स्थानान्तरित करने के लिए सात वर्ष जेल की सजा सुनायी गयी।
26 अक्टूबर 2010 को उन्हें इराक़ी उच्च न्यायालय ने मौत की सजा सुनाई जिसका क्षेत्रिय और अन्तर्राष्ट्रीय स्तर पर इराकी और गैर इराकी धर्माध्यक्षों ने निंदा की। इसके अतिरिक्त वेटिकन, संयुक्त राज्य अमेरिका, यूरोपीय यूनियन और मानवाधिकार संगठनों एमनेस्टी इण्टरनेशनल सहित रूस जैसी अन्य सरकारों ने भी मृत्युदण्ड का विरोध किया 28 अक्टूबर 2010 को प्रतिवेदित किया गया कि तारिक़ अज़ीज़ सहित उनके साथी अन्य 25 कैदी भी कुछ माँगों को लेकर भूख हड़ताल आरम्भ की।
17 नवम्बर 2010 को यह प्रतिवेदित किया गया कि इराक़ी राष्ट्रपति जलाल तालाबानी ने घोषित किया कि वो अज़ीज़ के प्राणदण्ड के आदेश पर हस्ताक्षर नहीं करेंगे जिससे उनकी सजा जीवनभर कारावास में बदल जाये।
अज़ीज़ का 5 जून 2015 को 79 वर्ष की आयु में नासिरियाह नगर की कारावास में दिल का दौरा पड़ने से निधन हो गया।
आरती अग्रवाल
आरती अग्रवाल (5 मार्च 1984 – 6 जून 2015) अमेरिकी अभिनेत्री थीं जो मुख्यतः तेलुगू सिनेमा (जिसे कभी-कभी टोलीवुड भी बोला जाता है) में काम करती थीं।
6 जून 2015 को न्यू जर्सी के एटलांटिक नगर के एटलांटीकेयर रीजनल मेडिकल सेंटर पर निधन हो गया। अग्रवाल मोटापे की समस्या से ग्रस्थ थी और निधन से छः सप्ताह पहले ही उनकी शल्यचिकित्सा की गयी थी। उनके प्रबन्धक के अनुसार उनका निधन दिल का दौरा पड़ने से हुई। वो एग हार्बर टाउनशिप में अपने माता-पिता के साथ रहती थीं।
पदार्पण फ़िल्म (हिन्दी)
कैलाश सरोवर
कैलाश पर्वत, 22,028 फीट ऊँचा एक पत्थर का पिरामिड, जिस पर सालभर बर्फ की सफेद चादर लिपटी रहती है। हर साल कैलाश-मानसरोवर की यात्रा करने, शिव-शंभु की आराधना करने, हजारों साधु-संत, श्रद्धालु, दार्शनिक यहाँ एकत्रित होते हैं, जिससे इस स्थान की पवित्रता और महत्ता काफी बढ़ जाती है।
मान्यता है कि यह पर्वत स्वयंभू है। कैलाश-मानसरोवर उतना ही प्राचीन है, जितनी प्राचीन हमारी सृष्टि है। इस अलौकिक जगह पर प्रकाश तरंगों और ध्वनि तरंगों का समागम होता है, जो ‘ॐ’ की प्रतिध्वनि करता है। इस पावन स्थल को भारतीय दर्शन के हृदय की उपमा दी जाती है, जिसमें भारतीय सभ्यता की झलक प्रतिबिंबित होती है। कैलाश पर्वत की तलछटी में कल्पवृक्ष लगा हुआ है। कैलाश पर्वत के दक्षिण भाग को नीलम, पूर्व भाग को क्रिस्टल, पश्चिम को रूबी और उत्तर को स्वर्ण रूप में माना जाता है।
पौराणिक मान्यताओं के अनुसार यह जगह कुबेर की नगरी है। यहीं से महाविष्णु के करकमलों से निकलकर गंगा कैलाश पर्वत की चोटी पर गिरती है, जहाँ प्रभु शिव उन्हें अपनी जटाओं में भर धरती में निर्मल धारा के रूप में प्रवाहित करते हैं।
यह स्थान बौद्ध धर्मावलंबियों के सभी तीर्थ स्थानों में सबसे अधिक महत्वपूर्ण है। कैलाश पर स्थित बुद्ध भगवान के अलौकिक रूप ‘डेमचौक’ बौद्ध धर्मावलंबियों के लिए पूजनीय है। वह बुद्ध के इस रूप को ‘धर्मपाल’ की संज्ञा भी देते हैं। बौद्ध धर्मावलंबियों का मानना है कि इस स्थान पर आकर उन्हें निर्वाण की प्राप्ति होती है। वहीं जैन धर्म के पहले तीर्थंकर ने भी यहीं निर्वाण लिया। कुछ लोगों का मानना यह भी है कि गुरु नानक ने भी यहाँ ध्यान किया था।  मानसरोवर झील से घिरा होना कैलाश पर्वत की धार्मिक महत्ता को और अधिक बढ़ाता है। प्राचीनकाल से विभिन्न धर्मों के लिए इस स्थान का विशेष महत्व है। इस स्थान से जुड़े विभिन्न मत और लोककथाएँ केवल एक ही सत्य को प्रदर्शित करती हैं, जो है सभी धर्मों की एकता।
मानसरोवर दर्शन : ऐसा माना जाता है कि महाराज मानधाता ने मानसरोवर झील की खोज की और कई वर्षों तक इसके किनारे तपस्या की थी, जो कि इन पर्वतों की तलहटी में स्थित है। बौद्ध धर्मावलंबियों का मानना है कि इसके केंद्र में एक वृक्ष है, जिसके फलों के चिकित्सकीय गुण सभी प्रकार के शारीरिक व मानसिक रोगों का उपचार करने में सक्षम हैं।
अनुप्रस्थ तरंग
अनुप्रस्थ तरंग उस तरंग को कहते हैं जिसके दोलन तरंग संचरण की दिशा के लम्बवत होते हैं। इस दृष्टि से अनुप्रस्थ तरंगें, अनुदैर्घ्य तरंगों से अलग हैं जिनमें तरंग की गति दोलन के दिशा में ही होती है। विद्युतचुम्बकीय तरंगें (जैसे प्रकाश, ऊष्मा आदि) अनुप्रस्थ तरंगे होतीं हैं।
यदि एक डोरी लेकर उसके एक सिरे को एक बिन्दु पर बांध दिया जाय, तथा दूसरे सिरे को खींचकर रखते हुए ऊपर-नीचे किया जाय तो इस डोरी में एक अनुप्रस्थ यांत्रिक तरंग स्थापित हो जाती है। इसी प्रकार, ढोलक की तनी हुई झिल्ली पर थाप लगाने से जो तरंग पैदा होती है वह भी अनुप्रस्थ तरंग ही होती है क्योंकि झिल्ली के विभिन्न विन्दुओं का दोलन झिल्ली के तल के लम्बवत होता है जबकि झिल्ली पर स्थापित तरंग झिल्ली के तल की दिशा में गति करती है। गणितीय निरूपण की दृष्टि से अनुप्रस्थ तरंग का सबसे सरल उदाहरण समतल "रैखिक ध्रुवित साइन तरंग" (plane linearly polarized sinusoidal) है। इसमें 'समतल' का अर्थ है कि तरंग की गति अपरिवर्तित है तथा पूरे माध्यम में (सर्वत्र) एक ही है ; रैखिक ध्रुवित (linearly polarized) का अर्थ है कि पूरे माध्यम में विस्थापन की दिशा भी अपरिवर्तित रहती है; तथा विस्थापन का परिमाण केवल समय और तरंग की गति की दिशा में स्थिति का साइन (sinusoidal function ) फलन है।
ऐसे तरंग की गति को निम्नलिखित प्रकार से अभिव्यक्त किया जा सकता है- जहाँ "p" किसी समय "t" (seconds) पर कण का विस्थापन है। "d" तरंग-गति की दिशा में इकाई सदिश है, तथा "o" माध्यम में स्थित कोई सन्दर्भ बिन्दु है। माना "u" दोलन की दिशा में एक ईकाई-सदिश है ("d" के लम्बवत)। "A" तरंग का आयाम है, "T" इसका आवर्तकाल है, "v" तरंग की चाल है, "φ" इस तरंग की "o" बिन्दु पर कला (फेज) है। ये सभी पैरामीटर वास्तविक हैं और संकेत "•" दो सदिशों के आन्तरिक गुणनफल को अभिव्यक्त करता है।
कोई प्रेक्षक यदि किसी नियत बिन्दु "p" पर देखता है तो उसको उस बिन्दु पर स्थित कण सरल आवर्त गति करते हुए मालूम चलेंगे जिसका आवर्तकाल "T" सेकेण्ड, और अधिकतम विस्थापन "A" है।
शीतकालीन तूफान
शीतकालीन तूफान सर्दियों में होने वाला एक तूफान है। यह बर्फ या ओले के साथ वर्षा के रूप में होता है। यह निम्न तापमान में मौसम के होने से होता है। यह अन्य मौसम में भी यदि जमीन का तापमान बहुत कम हो, तो भी इस प्रकार मौसम हो सकता है। ऐसा ही एक तूफान गर्मी के मौसम में अमेरिका में 1816 में आया था। साथ ही 2013 में 10सेमी का बर्फ की चादर जमा दिया था और 10मिमी का हवा में बर्फ के साथ हवा का तापमान को भी ठंडा कर दिया था।
ग्रीष्म लहर
ग्रीष्म लहर यह मुख्य रूप से समुद्री जलवायु वाले देशों में हो सकता है। उच्च आर्द्रता के साथ हो सकता है, जो जरूरत से ज्यादा गर्म मौसम, की लम्बी अवधि से बनता है।
इसके प्रभाव से शरीर का तापमान बहुत बढ़ जाता है। इससे अतिताप हो सकता है। इसके अलावा इससे खेती पूरी तरह से खराब हो सकती है।
इसका कोई एक व्याख्या नहीं है। अलग-अलग देशों में इसकी अलग अलग व्याख्या मिलती है। डेनमार्क के अनुसार 28 °C (82.4 °F) से अधिक होने से, स्वीडन के अनुसार 5 दिनों तक तापमान 25 °C (77.0 °F) से अधिक हो तो उसे ग्रीष्म लहर कहा जाता है।
शीत लहर
शीत लहर बहुत कम तापमान का लहर होता है। यह बहुत ही जल्दी तापमान को 18 °F (−8 °C) तक ठंडा कर देता है।
कबीर खान
कबीर खान एक भारतीय फिल्म निर्देशक हैं।
गुलाब कोठारी
गुलाब कोठारी भारत के एक सम्वेदनशील लेखक ,पत्रकार तथा संपादक है ये वर्तमान में दैनिक समाचार पत्र राजस्थान पत्रिका के प्रधान सम्पादक है। उन्हें 2002 में नीदरलैन्द के इन्टर्कल्चर विश्व विद्यालय ने फिलोसोफी में डि लिट की उपाधि से सम्मानित किया
आयुष टंडन
आयुष टंडन एक भारतीय फिल्म अभिनेता हैं। यह 7 खून माफ जैसी बॉलीवुड फिल्म से अपने अभिनय की शुरुआत की।
चिमाजी अप्पा
चिमाजी अप्पा या चिमणाजी अप्पा बालाजी विश्वनाथ के बेटे और बाजीराव के छोटे भाई थे। उन्होंने पुर्तगाली शासन से भारत के पश्चिमी तट को मुक्त कराया। वह वसई किले में हुए एक कठिन युद्ध को जीत लिया।
जब भारत में अंग्रेज, फ्रांस और डच लोग नावों द्वारा धीरे धीरे आ रहे थे। तब पुर्तगाली सेना भी भारत के गुजरात में पश्चिमी तट पर अपनी विशाल सेना के साथ थी और उससे युद्ध करना कठिन था। साथ ही वसई किले के कारण उनकी शक्ति और बढ़ गई थी। फिर भी चिमाजी अप्पा अपनी सेना के साथ पुर्तगाली सेना पर हमला कर उन लोगों को हटा दिया और पश्चिमी तट को पुर्तगाली शासन से मुक्त कराया। सन 1739 में बाजीराव प्रथम ने चिमाजी अप्पा को पुर्तगालियों को बेसीन से हटाने का आदेश दिया चिमाजी अप्पा ने पुर्तगालियों को कई पत्र लिखिए परंतु उसका जवाब उन्हें अच्छा नहीं लगा जिस कारण से उन्होंने कान्होजी आंग्रे के पुत्र और मराठा सरदारो को एकत्रित कर बेसिन के किले पर घेरा डाल दिया अंततः पुर्तगालियों को 1739 में अपने आप को आत्मसमर्पण करना पड़ा और बेसिन मराठो को दे दिया गया। पुर्तगाली धीरे धीरे अपना व्यापार बढ़ा रहे थे इस सब चीजों को मराठों को एक बार फिर विदेशी शक्तियों से खतरा हो रहा था और दुआ जबरन धर्म परिवर्तन कर रहे थे। इसके अलावा चिमाजी अप्पा ने 1736 में जंजीरा के सिद्दियो को भी पराजित किया और एक और सफल अभियान में अपनी भूमिका अदा की। 1740 ईस्वी में ही चिमाजी अप्पा की मृत्यु हो गई उनके भाई बाजीराव पेशवा की भी 1740 में रावेर खेड़ी नदी के किनारे मृत्यु हो गई थी बाद में चिमाजी अप्पा के पुत्र सदाशिव राव भाऊ आगे चलकर पेशवा बालाजी बाजीराव के दीवान नियुक्त हुए और 1761 में पानीपत के तृतीय युद्ध में उन्हें मराठा सेना की कमान दी गई हालांकि इस युद्ध में मारे गए परंतु उनका था आज भी भारतीय इतिहास में अंकित हैं।
एबीसीडी 2
एबीसीडी 2 (अंग्रेज़ी: Any Body Can Dance 2, उच्चारण: एनी बॉडी केन डांस टू; हिंदी अनुवाद: कोई भी नाच सकता है 2) एक नृत्य पर आधारित भारतीय बॉलीवुड फिल्म है। इसका निर्देशन रेमो डीसूजा और निर्माण सिद्धार्थ रॉय कपूर ने किया है। इसमें मुख्य किरदार में वरुण धवन, श्रद्धा कपूर और प्रभु देवा हैं। इसके अलावा सहायक किरदार में लॉरेन गॉटलिब, राघव जुयाल और धर्मेश येलांदे हैं। यह फिल्म 2013 में बनी फिल्म एबीसीडी का दूसरा भाग है। यह फिल्म 19 जून 2015 को सिनेमा घरों में प्रदर्शित होगी।
यह कहानी विष्णु (प्रभु देवा), विनी (श्रद्धा कपूर) और सुरेश (वरुण धवन) की है जो वसई में रहते हैं और विश्व के हिप हॉप डांस चैंपियनशिप नामक नृत्य की प्रतियोगिता में भाग लेते हैं। सुरेश और विनी अपने नृत्य के शिक्षक विष्णु को सम्मान दिलाने के लिए इस प्रतियोगिता को जीतना चाहते हैं। इसके लिए वे सभी लास वेगस नामक शहर के लिए निकल जाते हैं और इस प्रतियोगिता में भाग लेने और जीतने तक का सफर इस फिल्म में दिखाया गया है।इस फिल्म को 19 जून 2015 को वाल्ट डिज़्नी स्टुडियोज़ मोशन पिक्चर द्वारा प्रदर्शित किया जाएगा।
इस फ़िल्म के गाने सचिन-जिगर द्वारा बनाए गए हैं। इसके बोल मयूर पुरी द्वारा लिखे गए हैं। इसके गाने 22 मई 2015 को प्रदर्शित हुए।
अनन्या खरे
अनन्या खरे (अंग्रेजी: Ananya khare) [जन्म 16 मार्च 1968 ई०] एक भारतीय बॉलीवुड अभिनेत्री है।
शाहरुख खान अभिनीत 'देवदास' में उनकी दुष्ट भाभी की भूमिका निभा चुकीं अभिनेत्री अनन्या खरे को इस फिल्म के बाद ज्यादातर नकारात्मक भूमिकाओं के ही प्रस्ताव मिलने लगे।
अनन्या 'चांदनी बार' फिल्म के लिए सर्वश्रेष्ठ सहायक अभिनेत्री का राष्ट्रीय पुरस्कार जीत चुकी हैं. उन्होंने स्टार प्लस के धारावाहिक 'मेरे अंगने में' में भी काम किया है।
https://web.archive.org/web/20171213010125/http://www.biographia.co.in/ananya-khare/
सिंह इज़ ब्लिंग
सिंह इज़ ब्लिंग प्रभु देवा द्वारा निर्देशित और ग्रेज़िंग गोट पिक्चर्स द्वारा निर्मित एक आगामी बॉलीवुड एक्शन कॉमेडी फ़िल्म है। फ़िल्म में अक्षय कुमार, बिपाशा बसु, यो यो हनी सिंह , लारा दत्ता , एमी जैक्सन और अर्फी लाम्बा प्रमुख भूमिका निभायेंगे। फ़िल्म सिंह इज़ ब्लिंग 2 अक्टूबर 2015 को रिलीज होने की उम्मीद है। फ़िल्म की शूटिंग पटियाला में 3 अप्रैल 2015 को शुरू हुई थी। 2014 की शुरुआत में ये घोषणा की गयी कि अभिनेता अक्षय कुमार व निर्देशक प्रभुदेवा ब्लॉकबस्टर राउडी राठौर के बाद दूसरी फ़िल्म में एक साथ काम करते दिखेंगे। इसके कुछ समय बाद ये प्रमाणित किया गया की फ़िल्म का शीर्षक "सिंह इस ब्लिंग" होगा जिसे ग्रेज़िंग गोट पिक्चर्स जे द्वारा निर्मित किया जायेगा। अक्षय कुमार को साइन करने के बाद फीमेल लीड के लिए कृति सेनन को साइन किया गया। रोल का प्रशिक्षण (ट्रेनिंग) लेने के बाद कृति ने इस रोल को छोड़ दिया और इनकी जगह एमी जैक्सन को लिया गया। मार्च 2015 में ये बताया गया की लारा दत्त इस फ़िल्म के साथ फिल्मों में वापसी करेंगी। मई 2015 में बिपासा बसु ने कास्ट में मिसिज़ सिंह का रोल किया।
फ़िल्म का संगीत स्नेहा खानवलकर, साजिद-वाजिद , मीत ब्रोस अंजन और मंज मुसिक ने दिया है।
सिद्धार्थ रॉय कपूर
सिद्धार्थ रॉय कपूर एक भारतीय फिल्म निर्माता हैं।
मयूर पूरी
मयूर पूरी एक भारतीय फिल्म निर्माता हैं। यह कई फिल्मों में गाने लिख चुके हैं। साथ ही संवाद निर्देशन आदि का कार्य भी कई फिल्मों में किया है। यह फराह खान द्वारा निर्देशित फिल्म हॅप्पी न्यू इयर में गुजजु नामक किरदार में भी नजर आए थे।
2016 एशिया कप
२०१६ एशिया कप टूर्नामेंट पांच एशियाई टेस्ट खेलने वाले देशों बांग्लादेश, भारत ,पाकिस्तान और श्रीलंका शामिल हैं। दो टीमें क्वालीफाइंग करेंगी। श्रीलंका पिछले टूर्नामेंट की विजेता टीम है। २०१६ एशिया कप का पहला मैच भारत बनाम बांग्लादेश के बीच ढाका में २४ फ़रवरी को खेला गया जिसमें भारत ने बांग्लादेश को ४५ रनों से हराया। इसका फाइनल मैच ६ मार्च को शेर-ए-बांग्ला राष्ट्रीय क्रिकेट स्टेडियम पर भारत तथा बांग्लादेश के बीच खेला गया जिसमें भारत ने बांग्लादेश को ८ विकेटों से परास्त करके ६वीं बार एशिया कप का खिताब अपने नाम किया।
२०२३ क्रिकेट विश्व कप
२०२३ क्रिकेट विश्व कप आईसीसी क्रिकेट विश्व कप का १३वां संस्करण होगा, जिसे अक्टूबर और नवंबर २०२३ के दौरान भारत द्वारा आयोजित किया जाना है।यह पहली बार होगा जब प्रतियोगिता पूरी तरह से भारत में आयोजित की जानी है। पिछले तीन संस्करणों में भारत आंशिक रूप से मेजबान था - १९८७, १९९६ और २०११। मूल रूप से, टूर्नामेंट ९ फरवरी से २६ मार्च २०२३ तक खेला जाना था।लेकिन कोविड-19 महामारी के कारण जुलाई २०२० में, तिथियों को अक्टूबर और नवंबर में स्थानांतरित कर दिया गया।
पिछले संस्करण की तरह, टूर्नामेंट में दस टीमें होंगी। योग्यता का मुख्य मार्ग २०२०-२२ आईसीसी क्रिकेट विश्व कप सुपर लीग टूर्नामेंट होगा।
विश्व कप के लिए, सुपर लीग के तेरह प्रतियोगियों में से शीर्ष सात देश और मेजबान (भारत) अर्हता होंगे। शेष पांच टीमें, पांच एसोसिएट देशों के साथ, 2022 क्रिकेट विश्व कप क्वालीफायर में खेलेंगी, जिसमें से दो टीमें फाइनल टूर्नामेंट के लिए अर्हता होंगी।
मिस टनकपुर हाज़िर हो
मिस टनकपुर हाज़िर हो एक आने वाली राजनैतिक व्यंगात्मक फ़िल्म है। इसका निर्देशन विनोद कापरी ने किया है। ये फ़िल्म 26 जून 2015 को रिलीज़ होगी। यह फ़िल्म एक सत्य घटना से प्रेरित है। पहले यह फ़िल्म 19 जून को रिलीज़ होने वाली थी पर विनोद कापरी ने एबीसीडी 2 जो भी इसी दिन रिलीज़ होगी, से बचने के लिए एक फ़िल्म की रिलीज़ डेट आगे बढ़ा दी।
फ़िल्म के ट्रेलर को तीन दिन में दस लाख के ज़्यादा व्यू मिले। जिसे टाइम्स ऑफ़ इंडिया के मोहर बसु ने एक राजनैतिक व्यंगात्मक और कम बजट वाली फ़िल्म के लिए बेमिसाल बताया। कुछ लेखों में ये बताया गया की फ़िल्म को मेगास्टार अमिताभ बच्चन  फ़िल्म निर्माता राजकुमार हिरानी और फ़िल्म डायरेक्टर सुभाष कपूर से अच्छे रिव्यु मिले हैं।
गाँव के युवक पर गाँव की इनामी भैस के साथ संभोग (सेक्स) का आरोप है।कापरी के अनुसार 21 जून 2015 को फ़िल्म की कास्ट कॉमेडी शो "कॉमेडी नाइट्स विद कपिल" पर दिखाई देंगे।
निर्देशक विनोद कापरी ने बताया की ये फ़िल्म एक राजनैतिक व्यंग है जो काफी हद तक राजस्थानमें हुई सत्य घटना पर आधारित है। जिसमें उच्च न्यायलय (हाई कोर्ट) ने एक लड़के को जिसपर भैंस के साथ कथित रूप से बलात्कार करने का आरोप था, को जेल भेज दिया था।कापरी ने फ़िल्म को राजस्थान की जगह हरयाणा में फिल्माया क्योंकि उन्हें हरयाणवी भाषा काफी पसंद है। इसमें आपको हिंदी और हरयाणवी दोनों ही के मिले-जुले संवाद मिलेंगे। इस फ़िल्म के निर्देशक को प्रेरणा बीबीसी पर छपे एक समाचार से मिली।
रणधीर प्रसाद वर्मा
रणधीर प्रसाद वर्मा भारतीय पुलिस अफसर थे जिनका धनबाद में एक बैंक डकैती को रोकते समय निधन हो गया था। उन्हें वीरता के लिए मरणोपरांत अशोक चक्र से सम्मानित किया गया। भारत सरकार ने उनके सम्मान में सन् २००४ में स्मारक डाक टिकट भी जारी किया था।
उनका जन्म बिहार के सुपौल जिले (पूर्व सहरसा जिला) के जगतपुर नामक गाँव में हुआ। उनकी शिक्षा सेंट जॉन हाई स्कूल तथा पटना कॉलेज में हुई। वो १९७४ में भारतीय पुलिस सेवा से जुड़े। पुलिस अफसर के रूप में उन्होंने विभिन्न आपराधिक गिरोहों का सफाया किया।
धनबाद में वो पुलिस अधीक्षक के रूप में कार्यरत थे उसी समय ३ जनवरी १९९१ को बैंक ऑफ़ इंडिया की शाखा में डकैती को विफल करने के प्रयास में उनका निधन हो गया।
उनकी विधवा पत्नी रीता वर्मा बाद में राजनीति से जुड़ गयी और भाजपा उम्मीदवार के रूप में लोक सभा सांसद निर्वाचित हुई।
नीरजा (फ़िल्म)
नीरजा भनोट २०१५ की भारतीय फ़िल्म है। यह एक जीवनी फ़िल्म है जिसका निर्देशन राम माधवानी कर रहे हैं जबकि पटकथा लेखन का कार्य साइव्यन क़ौद्रस कर रहे हैं एवं इसका निर्माण फॉक्स स्टार स्टूडियो के बैनर तले अतुल कशबेकर कर रहे हैं। फ़िल्म का प्रमुख फ़िल्मांकन १९ अप्रैल २०१५ को आरम्भ हुआ और इसे २०१५ में ही कभी जारी करने की योजना है।"नीरजा भानोट" फ़िल्म ५ सितम्बर १९८६ को मुम्बई–न्यूयॉर्क उड़ान के आतंकवादियों द्वारा कराची में अपहृत होने पर अपनी जान गवाँने वाली नीरजा भनोट के जीवन पर आधारित फ़िल्म है।दैनिक भास्कर ने 3 स्‍टार देते हुवे कहाकी " अच्छी बायोपिक का है इंतजार तो निराश नहीं करेगी 'नीरजा'.
नीरजा भनोट अवार्ड
नीरजा भनोट अवार्ड भारत में "द नीरजा भनोट पैन ऍम ट्रस्ट" द्वारा प्रतिवर्ष दिया जाने वाला पुरस्कार है। यह पुरस्कार देश की उस महिला को दिया जाता है जिसने धैर्य और दृढ़ संकल्प के साथ सामाजिक अन्याय के विरुद्ध आवाज उठाई और समान विपत्ति का सामना कर रही अन्य महिलाओं की सहायता की हो। वार्षिक नीरजा भनोट पुरस्कार सन् १९९० में आरम्भ किया गया था। इसका नामकरण सितम्बर १९८६ में कराची हवाई अड्डे पर अपहृत विमानपैन ऍम उडान ७३ में अपने जीवन को दांव पर लगाकर सैकड़ों लोगों की जान बचाने वाली एयरहोस्टेस नीरजा भनोट के सम्मान में किया गया। इसमें ₹1.5 लाख नकद और प्रशस्ति पत्र तथा ट्रॉफी प्रदान की जाती है।
वैंकूवर स्कूल बोर्ड
वैंकूवर स्कूल बोर्ड (Vancouver School Board; वीएसबी अथवा VSB, स्कूल डिस्ट्रिक्ट #39) कनाडा के ब्रिटिश कोलम्बिया प्रान्त के वैंकूवर में स्थित एक विद्यालय बोर्ड है। इस विद्यालय बोर्ड का प्रबन्धन नौ लोगों का एक न्यासी मण्डल करता है।
वैंकूवर स्कूल डिस्ट्रिक्ट बड़ा, नगरीय और बहुसांस्कृतिक स्कूल डिस्ट्रिक्ट है।
सन् 2014 में वैंकूवर पब्लिक स्कूलों में 1,473 अन्तर्राष्ट्रीय विद्यार्थी पढ़ते थे।
केतन आनंद
केतन आनंद बॉलीवुड फ़िल्म उद्योग के एक निदेशक है। वह महान फ़िल्म निर्माता चेतन आनंद और अभिनेत्री उमा आनंद का बेटा है। इनके अलावा ये निर्देशक शेखर कपूर के चचेरा भाई है। केतन आनंद ने टूटे खिलौने और शार्ट फ़िल्में बनायी हैं।
मीडिटेक प्राइवेट लिमिटेड
मीडिटेक प्राइवेट लिमिटेड गुड़गाँव, मुम्बई और बंगलौर में स्थित भारतीय टेलीविजन निर्माता कंपनी है। इसकी स्थापना सन् १९९२ में दो भाइयों निरेट अल्वा और निखिल अल्वा ने की। वर्तमान में यह ५० करोड़ टेलीविजन सॉफ्टवेयर की कंपनी और एशिया की सबसे अग्रणी स्वतंत्र निर्माता कंपनी है।
कंपनी टेलीविजन के लिए वृत्तचित्र और कार्यक्रम तैयार करती है।
मौलिन्नोंग
मौलिन्नोंग (Mawlynnong) भारत के मेघालय राज्य के पूर्व खासी हिल्स ज़िले में स्थित एक गाँव है। यह एशिया का सबसे स्वच्छ ग्राम होने के लिए जाना जाता है। मौलिन्नोंग पिनुर्स्ला सामुदायिक विकास खंड और विधानसभा निर्वाचनक्षेत्र के अन्दर आता है। मावल्यान्नॉंग को इसकी स्वच्छता के लिए जाना जाता है। यहाँ बेकार सामान को बाँस से बने कचरा पात्रों में डाला जाता है और इसको एक गड्डे में डालकर उसकी खाद तैयार की जाती है। ट्रेवल पत्रिका "डिस्कवर इंडिया" ने वर्ष २००३ में इस गाँव को एशिया में और वर्ष २००५ में भारत का सबसे स्वच्छ ग्राम घोषित किया। वर्तमान में इस गाँव पर मोयसुनेप किचू का वृत्तचित्र बन रहा है जिसका नाम एशियाज क्लिनेस्ट विलेज है।
मावल्यंनोंग अपनी मातृवंश समाज और
मावल्यान्नॉंग शिलोंग से भारत-बांग्लादेश सीमा की ओर ९० किलोमीटर दूरी पर स्थित है।
यहाँ रहने वाले अधिकतर लोग खासी समुदाय के हैं। खासी लोगों की परम्परा के अनुसार मावल्यान्नॉंग में सम्पत्ति और धन दौलत माँ अपनी सबसे बड़ी पुत्री को देती है और वह अपनी माँ का उपनाम आगे बढ़ाती है।
ग्राम का साक्षरता दर १००% है।
यहाँ के लोगों का मुख्य व्यवसाय कृषि है जिसमें मुख्यतः सुपारी की फसल उगाई जाती है।
मौलाना रहमतुल्ला कैरानवी
रहमतुल्ला कैरानवी (उर्दू:رحمت اللہ کیرانوی  , इंग्लिश: Rahmatullah Kairanawi)
मौलाना रहमतुल्लाह कैरानवी के नाम से प्रसिद्ध लेखक, वक्ता और गदर स्वतंत्रता सेनानी थे।
उन पर रिसर्च करने वालों का मानना है कि मक्का में मदरसों का फिर से आरंभ रहमतुल्लाह कैरानवी ने' मदरसा सौलतिया" से किया। इसाई धर्म गुरुओं से आगरा में बहस मुबाहिसा करने से और ईसाइयत पर पुस्तक "इज़हार उल हक़" के कारण भी जाने जाते हैं।
यह पुस्तक ऊर्दू और हिन्दी मे भी अनुवादित हुई।
1233 हिजरी को भारत में कस्बा कैराना ,जिला मुजफ़्फ़रनगर, उत्तर प्रदेश में पैदा हुये।
रमजान में 1308 हिजरी(1861 ई.) में देहान्त हुआ।
देब्लिना चटर्जी
देब्लिना चटर्जी (देबोलिना चटर्जी) एक भारतीय फ़िल्म अभिनेत्री है जो कई टीवी श्रृंखलाओं तथा फ़िल्मों में काम कर चूकी है। इन्होंने "सजदा तेरे प्यार में" धारावाहिक में आलिया हसन की प्रमुख भूमिका निभाई थी। इन्होंने अपनी पहली फ़िल्म जो बंगाली भाषा में एमी आदु नामक फ़िल्म थी यह 2011 में बनी थी तथा इसका निर्देशन सोमनाथ गुप्ता ने किया था।
एचटीसी
एचटीसी एक ताइवान की मोबाइल कंपनी है। यह ताइवान के साथ साथ कई अन्य देशों में भी इसके मोबाइल को बेचती है।
चेर वांग और पीटर चौ ने इसकी स्थापना 1997 में की थी। 2007 में डोपोड नामक मोबाइल कंपनी को खरीद लिया।
सुरेन्द्र पाल
सुरेन्द्र पाल (अंग्रेजी :Surendra Pal) (जन्म :1953 लखनउ ,उत्तर प्रदेश) में हुआ था। ये एक भारतीय फ़िल्म तथा टेलिविज़न अभिनेता है। सुरेन्द्र पाल ने अपने फ़िल्मी कैरियर की शुरूआत 1984 में की थी। ये जोधा अकबर खुदा गवाह तथा शहर जैसी फ़िल्मों में कार्य कर चूके है। इनके अलावा ये टीवी धारावाहिक "रहने वाली महलों की" , "लेफ्ट राइट" ,विष्णु पुराण (धारावाहिक) तथा महाभारत (टीवी धारावाहिक) जैसे कार्यक्रमों में काम कर चूके है।
नेट4
नेट4 एक भारतीय कंपनी है, जो 29 नवम्बर 1985 में नई दिल्ली में बनी थी।
मंगला केमिकल्स ने 29 नवम्बर 1985 में एक कंपनी मंगला केमिकल्स एलटीडी नाम से शुरू किया। बाद में वर्ष 2001 में इसे बदलकर नेट 4 इंडिया कर दिया। 2011 में पहली बार कंपनी ने .IN को अपने पंजीकरण के लिए दिया। साथ ही 7 नए डाटा केन्द्र और 15 संचार केन्द्र का निर्माण कराया। यह पहला सेवा प्रदाता बना जिसे आईएसओ 27001 मिला।
30 अगस्त को 2012-13 के कर संबंधी प्रकरण में 9 करोड़ रुपये नहीं लौटाने के कारण आयकर विभाग ने जसजित सिंह को गिरफ्तार कर लिया था। उन्हें उपभोक्ताओं द्वारा दिये गए सेवा कर को भी आयकर विभाग को भरना था।